"برنت" مارکا‌لی نفتین بیر بوشقاسی 60 سنت باها‌لاشا‌راق 63،40 دو‌لاردان ساتیلیر. غربی تگزاس نفتی ایسه 57،20 دو‌لاردان تکلیف اولونور. اوپک و روسیا باشدا اولماقلا غیری اوپک اؤلکه‌لری‌نین نفتین اوره تیمینی آزالتماقلا قیمت‌لری باها‌لاش‌دیرماق سیاستی اؤز تاثیرینی تام گؤسترمیر. راپورلاردان معلوم اولور کی، دونیا اؤلکه‌لری‌نین نفت ذخیره لری آزالیر. اوپک-ین آنلاشماسی ایله بو پروسئس داوام ائده‌جک. بونونلا بئله قیمت‌لر گؤزلنیلن سویه‌یه قالخمیر.
قیمت‌لرین یوکسلمه‌سینی تورموزلایان اساس سبب امریکادان قایناق‌لانیر. اوپک اوره تیمین آزالدیلماسینی 2018-جی ایلین سونونا قدر اوزادارکن، گلن ایل امریکادا گونده‌لیک اوره تیم 10 میلیون بوشقادان چوخ اولماقلا رکورد سویه‌یه چاتا‌جاق. بو ایسه قیمت‌لرین اوجوزلاشاجاغی دئمک‌دیر.
اورتا دوغودا و یاخود ایستنیلن نفت اوره تیجیسی اولان اؤلکه‌ده محاربه و ثابیتلیگین پوزولماسی کیمی حال باش وئرمه‌سه قیمت‌لرین 70 دو‌لارا چاتماسی باره‌ده اومیدلر اؤزونو دوغرولتمایا‌جاق.
